Legal Document

Category: 18

Text:
6α. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 35297 της 2/16 Ιουν. 1956 (ΦΕΚ  Β΄ 111) Περί διαρθρώσεως των τακτικών θέσεων υπαλλήλων του Ταμείου Ασφαλίσεως Συμβολαιογράφων. Έχοντες υπ’ όψει α)τα άρθρ. 20 και 21 του από 23/24 Δεκ. 1955 Β.Δ/τος «περί εφαρμογής του Υπαλληλικού Κώδικος επί των υπαλλήλων των Νομικών Προσώπων Δημοσίου Δικαίου», β)την υπ’ αριθ. 251 της 30 Απρ. 1956 σύμφωνον γνώμην του Ανωτάτου Συμβουλίου Δημοσίων Υπηρεσιών και γ) την από 20 Μαρτ. 1956 απόφασιν του Διοικητικού Συμβουλίου του Ταμείου Ασφαλίσεως Συμβολαιογράφων, αποφασίζομεν: Άρθρ.1.-Αι τακτικαί θέσεις υπαλλήλων του Ταμείου Ασφαλίσεως Συμβολαιογράφων διαρθρούνται ως εξής: Α΄. ΚΑΤΗΓΟΡΙΑΣ Α1 Κλάδος Διοικητικός – Λογιστικός 1 θέσις επί βαθμώ 4ω έως και 2ω. 2 θέσεις επί βαθμώ 8ω έως και 5ω. Β΄. ΚΑΤΗΓΟΡΙΑΣ Κλάδος Διαχειριστικός. 1 θέσις επί βαθμώ 11ω έως και 6ω. Άρθρ.2.-Τα ειδικά τυπικά προσόντα διορισμού εις τον εισαγωγικόν βαθμόν εκάστου κλάδου ορίζονται ως εξής: Δια τον Α1 Κλάδον Πτυχίον Νομικής ή Πολιτικών Επιστημών ημεδαπού ή αλλοδαπού Πανεπιστημίου ή πτυχίον της Ανωτάτης Σχολής Οικονομικών και Εμπορικών Επιστημών ή ετέρας ισοτίμου. Δια τον Β1 Κλάδον Απολυτήριον Μέσης Εμπορικής Σχολής ή απολυτήριον Γυμνασίου. Άρθρ.3.-Οι κατά την δημοσίευσιν της παρούσης υπηρετούντες τακτικοί υπάλληλοι ανήκουν εφεξής εις τους κάτωθι κλάδους: 1 Α΄ Κατηγορίας. Εις τον Κλάδον Α1: α)ο Διευθυντής, β)ο Γραμματεύς και γ)ο Λογιστής. 2 Β΄ Κατηγορίας. Εις τον Κλάδον Β1: ο Ταμίας